Van Halen
Van Halen es un grop american anglofòn de hard ròck, originari de Pasadena, en Califòrnia, actiu entre 1972 e 2020. Lo nom del grop es simplament lo del guitarrista d'origina neerlandesa que l'a fondat, Eddie Van Halen. 

Lor primièr cantaire, lo carismatic David Lee Roth, s'es impausat coma un vertadièr showman. Es estat ponctualament remplaçat al cant per Sammy Hagar entre 1985 e 1996, puèi entre 2003 e 2005, e per Gary Cherone entre 1996 e 1999.  

De 1978 a 1998 lo grop a sortit dotze albums, totes classats als Estats Units. Van Halen a vendut mai de 75 milions d'albums capvath lo mond entièr. En Occitània, Van Halen es sustot conegut per lor títol Jump, enòrme tube de l'annada de 1984. Per l'anecdòta, Jump es utilizat per divèrsas equipas esportivas, en particular en Occitània per l'Olimpic de Marselha (fotbòl) dempuèi decembre de 1986 pendent la dintrada dels jogaires sul pelenc de l'Estadi Velodròm.

Lo paure Eddie Van Halen es mòrt lo 6 d'octobre de 2020.

Cançons mai conegudas (en Occitània)
 You really got me (1978, represa dels Kinks)
 Ain't Talkin' 'Bout Love (1978)
 And the cradle will rock (1980)
 Jump (1984)
 Panama (1984)
 Why can’t this be love (1986)
  Can’t stop lovin’ you (1995)

Referéncias

Grop de rock american
Grop de musica american
Grop de rock
Grop de hard rock
Grop de musica dels ans 1970
Grop de musica dels ans 1980
Grop de musica dels ans 1990